Folketing
2009-11-10

kr., og det er – et slag på tasken – dobbelt så meget som det, vi regnede med skulle bruges. Men der er ingen tvivl om, at vi fik en forskrækkelse tilbage i, var det i 2008? – hvor vi slet ikke kunne overskue, hvordan pengene skulle kunne styres, fordi der jo var mennesker, der bookede sig ind på tolkning i januar måned, fordi de havde overblik over resten af deres liv det år, og så var der andre mennesker, der et par måneder efter ikke kunne få den fornødne tolkning. Det er simpelt hen en behandling af mennesker, der har et handicap, som gør, at de bliver ulige; de stærke kan godt overskue deres fremtid, men de svage har svært ved det. Det er derfor helt afgørende, at vi holder fast i konstruktionen at sende 40 mio. kr. ud. Vi sikrer – og det er så et hundrede procent ministerens ansvar – at den administration, der starter den 1. januar, er fuldstændig på det rene med, at det her skal lykkes.